17. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 59221 της 3/11 Ιουλ. 1975 (ΦΕΚ  Β΄ 731) Περί πτυχιακών εξετάσεων σπουδαστών του τμήματος πτυχιούχων Μέσων Τεχνικών Σχολών της Παιδαγωγικής Τεχνικής Σχολής της ΣΕΛΕΤΕ. Έχοντες υπ’ όψει : α)Τας διατάξεις του άρθρ. 6 παρ. 4 του Ν.Δ. 789/1970 και β) εισήγησιν του Διοικητικού Συμβουλίου της ΣΕΛΕΤΕ, περιλαμβανομένην εις την υπ’ αριθ. 19/12.6.1975 πράξιν αυτού, αποφασίζομεν: Ορίζομεν, όπως αι πτυχιακαί εξετάσεις των σπουδαστών του τμήματος πτυχιούχων Μέσων Τεχνικών Σχολών της Παιδαγωγικής Τεχνικής Σχολής της ΣΕΛΕΤΕ, διεξαχθούν κατά το τρέχον σχολικόν έτος από 7ης Ιουλίου, βάσει προγράμματος καθορισθησομένου υπό της Σχολής. Εις τας εξετάσεις ταύτας δύνανται να μετάσχουν οι μη δυνηθέντες ένεκα της αποχής των σπουδαστών να παρακολουθήσουν τα μαθήματα και τας πρακτικάς ασκήσεις κατά την τελευταίαν χρονικήν περίοδον της διδασκαλίας αυτών, της εξ αυτών απουσίας των θεωρουμένης ως δικαιολογημένης. Κατά την περίοδον των πτυχιακών εξετάσεων δύνανται να διεξαχθούν και αι επαναληπτικαί προαγωγικαί εξετάσεις Α΄ εξαμήνου εις ας τυχόν παρεπέμφθησαν οι ως άνω σπουδασταί. 